André Marie

André Désiré Paul Marie (født 3. desember 1897 i Honfleur, Calvados, død 12. juni 1974 i Rouen) var en fransk jurist, politiker og statsminister.

Liv og virke 
André Marie var sønn av en lærer, gikk på skole i Honfleur og på gymnasiet i Rouen. Ved utbruddet av første verdenskrig studerte han jus. Han ble dekorert for sin innsats i krigen. Etter krigens slutt gjenopptok han studiene i Caen og praktiserte som advokat ved ankedomstolen i Rouen.

Marie var politisk radikal og ble i 1928 valgt for Rouen til Frankrikes nasjonalforsamling. Han var fra 1928 til 1940 generalråd for kantonen Pavilly. Marie ble i 1933 understatssekretær i Albert Sarrauts regjering,  for spørsmål knyttet til Alsace-Lorraine. I 1934 ble han av regjeringen Daladier og ble fransk delegat i Folkeforbundet.

Han meldte seg frivillig til tjeneste i andre verdenskrig og ble i 1940 tatt til fange av tyskerne. Dette medførte at han ikke var til stede under avstemningen i parlamentet 10. juli 1940 om oppløsningen av Den tredje franske republikk. Hans status som frontkjemper i første verdenskrig gjorde at han ble sluppet fri, og han tok deretter straks kontakt med den franske motstandsbevegelse. Marie ble på nytt tatt til fange og satt i perioden 1943 til 1944 i Buchenwald konsentrasjonsleir.

André Marie ble i 1945 på nytt valgt til Frankrikes parlament, der han var medlem helt til 1962. Han var Frankrikes statsminister (Président du Conseil) fra juli 1948 til november samme år.

Referanser 

Franske statsministere
Personer fra Honfleur